Podpoľanie

Podpoľanie (v niektorých textoch Zvolensko) je slovenský región.

Okresy:
 Detva
 Zvolen
Územie susedí na severovýchode s Horehroním, na juhovýchode s Novohradom, na juhozápade s Hontom a na severozápade s Tekovom.

 nachádza sa v centrálnej časti Banskobystrického samosprávneho kraja. Ide o súvislé územie zahrňujúce celý okres Detva, obec Očová, Zvolenská Slatina a Lukavica z okresu Zvolen, obec Hrochoť z okresu Banská Bystrica, obec Budiná z okresu Lučenec. Územie na severe hraničí s okresom Brezno, na východe a juhovýchode s okresmi Poltár a Lučenec, na juhu s výbežkami okresu Veľký Krtíš, na západe s okresom Zvolen.

 Podpoľanie patrí k povodiam riek Hron a Ipeľ. Najvýznamnejšie toky sú Slatina, Krivánsky potok,  Ipeľ, Tisovník. Územie predstavuje typickú podhorskú oblasť s charakteristickým rozptýleným lazníckym osídlením, ktoré je svojou rozlohou a štruktúrou špecifickým javom aj v rámci Slovenska.

 Územiu dominuje masív Poľany, najvyššia vyhasnutá sopka v Strednej Európe s výškou 1 458 m n.m. Najnižší bod okresu dosahuje 349 m n.m. v  obci Vígľaš. V území žije  takmer 38 tis. obyvateľov na rozlohe vyše 588 km2.

Kultúra a zaujímavosti 

 Malebná podhorská krajina vyniká prírodnými krásami, množstvom lesov, potokov a minerálnych prameňov, ale aj jedinečnou a stále živou ľudovou kultúrou. Stratovulkán Poľana (1 458 m n. m.) sa radí medzi najvyššie vyhasnuté sopky v Európe. Územie Poľany bolo vyhlásené za chránenú krajinnú oblasť a zaradené do siete svetových biosférických rezervácií UNESCO (20360 ha). Nachádzajú sa tu vzácne ekosystémy.

 Obľúbeným cieľom turistických vychádzok Podpoľaním sú zaujímavé skalné bralá, pozostatky sopečnej činnosti Poľany. Sú príťažlivým tréningovým terénom aj pre skalolezcov. K prírodným zaujímavostiam kraja patrí vodopád Bystré, Bátovský balvan, Jánošíkova skala a mnohé ďalšie.

 Folklórne tradície Podpoľania pretrvávajú dodnes, uchovávajú sa z generácie na generáciu. Ich najvýznamnejšou prehliadkou je bezpochyby festival - Folklórne slávnosti pod Poľanou v Detve, kde sa stretajú folklórne súbory a ľudoví umelci z celého Slovenska aj iných krajín.Podpoľanie je známe stále živými folklórnymi tradíciami. Interiér ľudovej izby a množstvo ľudovoumeleckých výrobkov  je možné vidieť v Múzeu uja Kapustíka v Ponikách. Región Podpoľania je charakteristický skôr roztrúsenými lazníckymi usadlosťami ako väčšími turistickým centrami. Prícestné a náhrobné drevené vyrezávané kríže s osobitou drevorezbou spestrujú kraj v okolí masívu Poľany, môžeme ich nájsť popri cestách a cestičkách tunajších lazov a na cintorínoch.
 Administratívnym centrom regiónu je okresné mesto Detva. Zalyžovať si môžete v Hriňovej, v lyžiarskom stredisku Košútka, kde je k dispozícii 960 m dlhý vlek.

Regióny na Slovensku